**5/2022. (IV. 25.) MÜK szabályzat**

**a fegyelmi eljárásról szóló 20/2018. (XI. 26.) MÜK szabályzat módosításáról**

A Magyar Ügyvédi Kamara küldöttgyűlése

az ügyvédi tevékenységről szóló 2017. évi LXXVIII. törvény (a továbbiakban: Üttv.) 158. § (1) bekezdés 8. pontjában kapott felhatalmazás alapján,

az Üttv. 157. § (2) bekezdés e) pontjában foglalt feladatkörében eljárva,

az Üttv. 156. § (3) bekezdése szerinti feladatkörében eljáró Országos Kamarai Jogtanácsosi Tagozat és Országos Alkalmazott Ügyvédi Tagozat véleményének kikérésével

a következő szabályzatot alkotja:

**1. Módosító rendelkezések**

**1.1.** A fegyelmi eljárásról szóló 20/2018. (XI. 26.) MÜK szabályzat (a továbbiakban: FESZ) 24.20. pontja helyébe a következő rendelkezés lép:

„24.20. Az eljárást befejező határozat meghozatalát megelőző vagy a tanács elnökének a személyét érintő tanácsváltozás esetén a tanács elnöke röviden ismerteti az ügyet; a fegyelmi biztos, az eljárás alá vont személy, és képviselője az iratismertetésre észrevételt tehet, illetve iratok ismertetését kérheti. A tanács tagjának elkerülhetetlen akadályoztatása esetén a tárgyaláson a határozatot – az elnök kivételével – más összetételű tanács is kihirdetheti.”

**1.2.** A FESZ a következő 25.7/A. ponttal egészül ki:

„25.7/A. Ha a fegyelmi tanács ingatlan-nyilvántartási ügyektől való eltiltást alkalmazott és annak végrehajtását nem függesztette fel, a fegyelmi tanács elnöke a területi kamara elnökét haladéktalanul értesíti az ingatlan-nyilvántartási ügyben való eljárási jogosultság felfüggesztését tartalmazó határozat közléséről.”

**1.3.** A FESZ 38.2/A. pontja helyébe a következő rendelkezés lép, és a FESZ a következő 38.2/B. ponttal egészül ki:

„38.2/A. A kizárás fegyelmi büntetés mellett alkalmazott ingatlan-nyilvántartási ügyektől való eltiltás tartama a kizárás fegyelmi büntetés időtartamának lejártát követő naptól kezdődik.

38.2/B. A fegyelmi tanács elnöke a kiszabott fegyelmi büntetés és – szükség szerint – a fegyelmi határozat más rendelkezése végrehajthatóvá válásának az időpontját legfeljebb az első rendelkezés végrehajthatóvá válásától számított három munkanapon belül záradékban állapítja meg, és a záradékolt határozatot közli az eljárás alá vont személlyel, valamint, ha a rendelkezés végrehajtást igényel, a területi kamara elnökével.”

**1.4.** A FESZ

a) 11.6. pontjában az „az ügyvédi tevékenység felfüggesztéséről,” szövegrész helyébe az „az ügyvédi tevékenység felfüggesztéséről, az ingatlan-nyilvántartási ügyben való eljárási jogosultság felfüggesztéséről,” szöveg,

b) 25.1. pontjában a „b) pontjában” szövegrész helyébe a „b) pontjában, illetve az Üttv. 130. § (1a) bekezdésében” szöveg és az „az ügyvédi tevékenység gyakorlásának” szövegrész helyébe az „az ügyvédi tevékenység gyakorlásának, illetve az ingatlan-nyilvántartási ügyben való eljárási jogosultságnak” szöveg,

c) 25.2. pontjában az „Az ügyvédi tevékenység gyakorlásának” szövegrész helyébe az „Az ügyvédi tevékenység gyakorlásának, illetve az ingatlan-nyilvántartási ügyben való eljárási jogosultságnak” szöveg,

d) 25.3. pontjában az „az ügyvédi tevékenység gyakorlása” szövegrész helyébe az „az ügyvédi tevékenység gyakorlása, illetve az ingatlan-nyilvántartási ügyben való eljárási jogosultság” szöveg,

e) 25.4. pontjában az „alapján az ügyvédi tevékenység gyakorlása” szövegrész helyébe az „alapján az ügyvédi tevékenység gyakorlása és az Üttv. 130. § (1a) bekezdése alapján az ingatlan-nyilvántartási ügyben való eljárási jogosultság” szöveg és a „hogy az ügyvédi tevékenység gyakorlása” szövegrész helyébe a „hogy az ügyvédi tevékenység gyakorlása, illetve az ingatlan-nyilvántartási ügyben való eljárási jogosultság” szöveg,

f) 25.8. pontjában az „ügyvédi tevékenysége gyakorlása” szövegrész helyébe az „ügyvédi tevékenysége gyakorlása, illetve az ingatlan-nyilvántartási ügyben való eljárási jogosultsága” szöveg és a „tájékoztatja” szövegrész helyébe a „haladéktalanul tájékoztatja” szöveg,

g) 26.2. pontjában a „foglalkoztatásától való eltiltás” szövegrész helyébe a „foglalkoztatásától való eltiltás, valamint az ingatlan-nyilvántartási ügyektől való eltiltás” szöveg,

h) 28.2. pont e) alpontjában a „felfüggesztéséről és annak meghosszabbításáról” szövegrész helyébe a „ , valamint az ingatlan-nyilvántartási ügyben való eljárási jogosultságnak az Üttv. 130. § (1a) bekezdése szerinti felfüggesztéséről, annak meghosszabbításáról és megszüntetéséről” szöveg,

i) 28.3. pontjában az „Az ügyvédi tevékenység gyakorlásának” szövegrész helyébe az „Az ügyvédi tevékenység gyakorlásának, valamint az ingatlan-nyilvántartási ügyben való eljárási jogosultságnak a” szöveg,

j) 35.8. pontjában az „ügyvédjelölt foglalkoztatásától való eltiltást, valamint kizárás fegyelmi büntetést” szövegrész helyébe az „ügyvédjelölt foglalkoztatásától való eltiltást” szöveg és a „három munkanapon belül” szövegrész helyébe a „három munkanapon belül, az ingatlan-nyilvántartási ügyektől való eltiltást, valamint kizárás fegyelmi büntetést tartalmazó határozat végrehajthatóvá válásáról a másodfokú fegyelmi tanács haladéktalanul” szöveg,

k) 39.1. pont a) alpontjában az „ügyvédjelölt foglalkoztatásától eltiltás” szövegrész helyébe az „ügyvédjelölt foglalkoztatásától eltiltás és az ingatlan-nyilvántartási ügyektől való eltiltás” szöveg

lép.

**2. Záró rendelkezések**

**2.1.** Ez a szabályzat az igazságügyi miniszter általi jóváhagyását követően, a közzétételét követő napon lép hatályba.

**2.2.** Az 1.2-1.4. pont az igazságügyi miniszter általi jóváhagyását követően, 2023. február 1-jén lép hatályba.